Oktober | 2007 | Bamboes
Jou dief, jou lae luis
Wat de donder soek jy in my huis?
Jou stuk gemors, jou vrot stuk kaas
Is dit lekker om my lewe op te blaas?Is jy pateties, of dalk net dom?
Jou dronk bestaan maak my regtig stom
Is jy te sleg om self net bietjie te win?
Die ys waar jy kruip raak bitter dun
More is maar net nog 'n dag
Vir wie gaan jy die keer verkrag?
Gister is reeds verby getwak
Jy is slegter as 'n stopstraat brak
Jou bliksem, jou brood
Jou sleg moer met 'n vuil poot
Is jy as klein bliksem geslaan?
Blameer jy my vir jou dryfhout bestaan?
Jou vrot appel, jou stuk stront
Wat sluip jy rond op 'n ander se grond?
Geen slaap sonder 'n dagga stompie
Maar net voor dit, steel gou 'n klompie
Leave a Comment »	| Aggeneewat	| Sleutelwoorde: dief, inbreker, misdaad	| Skakelstruktuur
Die dominee en die hitchhiker
In die dae toe daar nog huisbesoek gedoen is met perdekar, ry 'n dominee en ouderling op 'n eensame plaaspad, toe hulle op 'n man afkom wat in die pad stap."Sal ons hom oplaai, Dominee?" vra die ouderling.
"Ja, Broer, dalk is dit een van onse kerk se mense."
Hulle hou stil. "Saamry, Neef?"
"Asseblief, my Vrinne," en hy klim flink op. Na 'n rukkie: "Baie dankie vir die wonderlike geleentheid, Vrinne."
So plus minus 400 meter verder vra die saamryer: "Vrinne, sal julle asseblief stilhou, ek moet nou pie."
Die storie hou toe aan, elke nou en dan. Tot hulle oplaas by 'n plaashek kom, toe sê die saamryer: "Baie dankie vir die saamry, Vrinne…dit is my plaashek. Ek sal hier afklim.
'n Entjie verder sê die Dominee aan die ouderling: "Lyk my nie hy is van onse kerk se mense nie, Broer."
"Nee, Dominee," antwoord die ouderling, " vir my lyk dit of hy van die Pisbiteriaanse kerk is."
Leave a Comment »	| Grappies	| Skakelstruktuur
Moenie jou ontstel as dinge jou frustreer nie. Kyk rond hoe mooi die dag is en haal 3 keer diep asem. Dit sal jou die krag gee om die naaste ou goed te bliksem!
Wel, jy sien dit werk so… 'n Trop buffels beweeg net so vinnig soos die stadigste buffel. Wanneer die trop gejag word is dit die stadigste en swakste agter wat geskiet word. Die natuurlike seleksie is goed vir die trop as 'n geheel, want die spoed en toestand van die trop verbeter deur die gereelde eliminasie van die swakste troplid. Op dieselfde manier funksioneer die menslike brein net so goed soos die swakste breinsel. Soos ons weet, vernietig oormatige gebruik van alkohol breinselle. Maar natuurlik val die alkohol die stadigste en swakste breinsel eerste aan. Op hierdie manier, deur gereelde gebruik van alkohol, word die swakste en stadigste breinselle vernietig, wat dan die brein vinniger en meer effektief laat funksioneer… en dit is hoekom jy altyd slimmer voel na 'n paar doppe!
Leave a Comment »	| Grappies	| Sleutelwoorde: alkohol, breinselle	| Skakelstruktuur
Kameelperd en muis
Aardklop se sangstem
Aardklop het my gesien. Aangenaam, maar met 'n glimlag in die kies. Daar is die wat kan sing, die wat dink hulle kan sing. Die wat gaan om na die gesingery te luister, en die wat gaan om uit te vind of Aardklop se bier dieselfde proe as ander plekke sin. Nugter en dronk, oud en jonk. Hulle was legio. Ek was iewers tussen in. Half nugter en half jonk.Maar oor een ding wonder ek. As mens sing, sing jy. As jy praat, praat jy, en as jy lag, lag jy. Maar ek kon nie help om op te merk dat party van die kunstenaars skielik anders praat en lag as hulle 'n mikrofoon in die hand het en voor 'n gehoor staan nie. Hulle praat met so 'n sangstem, en hulle probeer harmonieus giggel. Hoekom? Dis vir my vreemd. Mens kom dieselfde agter tydens 'n onderhoud op die radio. Miskien is daar 'n boek waarvan ek nie weet nie. 'n Boek met die titel "Sing as jy praat en praat as jy sing in 9 maklike stappe".Mens verlaat Potch met 'n trotse gevoel. Trots om Afrikaans te wees.
Leave a Comment »	| Van die os op die jas	| Sleutelwoorde: aardklop, afrikaans, fees, konsert, sang	| Skakelstruktuur